# Die Schedelsche Weltchronik (deutsch):127

| 126 <<<Vorheriges Blatt | Die Schedelsche Weltchronik Blatt CXXVII | Nächstes Blatt>>> 128 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## CXXVI verso:

Marcellus der babst ein ro$^e$mer ist von Constancio vnd Galerio den kaisern bis auff Maxemcium komen. der hat geordnet das nymant ein gemain concili halten mo$^e$cht on sundern gewalt des bebstlichen stuls. er hat. xxv. tittel oder ort in der statt Rom geordnet als bisthu$^e$mer zu der tauff vnd notturft der ihenen die auß den haiden taglich zum glawben komen. Er ordnet auch sundere end zu begrebnus der martrer. Als Maxencius verstund das die erber fraw Lucina die kirchen zu einer erbin irer gu$^e$ter gesetzt het. do verschicket er sie ein zeit zornig. Maxencius vnderstund sich auch disen marcellum gefangnen zebeno$^e$tigen des babstlichen bisthumbs vnd cristenlichs namens abzesteen. aber do marcellus sich des wideret do wardt er durch maxencium gefendet des vihs zehu$^e$eten. daselbst er dann auch sein gepete vnd fasten nit vnderwegen ließ. vnd wiewol er von den briestern erledigt wardt. so wardt er doch von maxemcio abermals an ein vbelschmekends ort gethan daselbst er vomm gestanck starb. als er. v. iar. vi. monat. xxi. tag geseßen was. vnd der ro$^e$mischs stu$^o$l feiret nach seinem tod. xx. tag.
Eusebius der babst ein kriech empfieng den babsthumb dieweil Constantinus vnd maxencius die kaiser regireten. Diser setzet das die layen sich nit vndersteen solten iren bischof in gericht zefordern. Vnder seinen babsthum wardt das creu$^e$tz des herren am dritten tag des monats may gefunden. Diser babst name die ketzer allain mit aufgelegter hand wider zu verso$^e$nung. er saß. vi. iar ein monat iij. tag. Wiewol ettlich geschihtbeschreiber seiner iar halb schritig sind. der bastlich stu$^o$l ru$^o$et deßmals einen tag.
Melciades der babst von gepurt ein Apher was zu den zeiten Maxencij Licinij vnd maximini an hailigkeitt vnd kunst ein fu$^e$rnamer man. der ordnet das nymant auß einichem argkwon vnd vor warhaftiger beweisung verdammet oder verurtailet werden solt. vnd das man auch nit solt fasten am suntag vnd donrstag dann die haiden hielten dise tag als heilig. Er hat auch der opfferung halben vil gesetzet. das die manicheysch ketzerey in der statt Rom deßmals sere vberhand name. Nach disen dingen wardt diser babst auß gehaiß maximini des kaisers mit marter bekro$^e$nt. Des gleichen auch Petrus der Alexandrinisch bischof vnd Lucianus von Antiochia ein ro$^e$mischer briester vnd mer andere. Diser melciades ist geseßen vier iar siben monat. newn tag vnd der babstlich stu$^o$l ist deßmals. rvij. tag in feyer gestanden.

## CXXVII recto:

Constantius vnnd Galerius haben nach abstand Diocleciani vnd Maximiani vomm kaiserthumb das regiment empfangen. vnd die gegent vnd prouintz vnder ineselbs getailt. alfo das Galerio das kriechiseh land Asia vnd der aufgang worden vnd Constantius allain an Gallia vnnd Hispania benu$^o$gig gewest ist. wiewol ime auch welschland amm lose gefallen was. Diser Constantinus was ein außpu$^e$ndig man fu$^e$rtreffenlicher sittlichkeit. zu reichthu$^e$mern der land vnd lewt geflissen. zu samlung gemains schatzs nit fast begirig. vnd sprach das besser wer die gemaynen reichthu$^e$mer vnd gu$^e$ter durch sunder person zegeprauchen dann in einen behalter zeuerschließen. Er was also massiger geltgirigkeit. wenn er yezuzeiten mit vil personen ein wirtschaft haben solt so mu$^e$st man von haws zu haws stewr vnd handraichung darzu thun. Diser Constantius was den Galliern nit allain lieplich sunder auch erwirdig. sunderlich darumb dus sie durch sein herrschung der argkwonigen klu$^o$gheit Diocleciani. vnd der plu$^o$tgirigen getu$^e$rftigkeit Maximiani empflohen waren. Constantius was Claudij des andern enicklein. dem wardt Theodora die stieftochter Maximiani vermehelt. auß der gepare er sechs su$^e$n vnd schiede sich von ir vnd name im Helenam des konigs von Engelland gefangne tochter vnd starb in Britannia im. xiij. iar seins fu$^e$rstenthumbs vnd wardt von seiner senftmu$^e$tigkeit vnnd miltigkeit wegen vnder die go$^e$tter gezellet.
Galerius in ritterlicher vbung ein fu$^e$rtreffenlicher man hat zwen regirer gescho$^e$pft nemlich Marimianum vnd Seuerum. dem ersten befalhe er den aufgang. dem andern welschland. so wonet er in kriechischen land vnd er behielt selbs solichs ort innen band er empfunde das die Barbarischen feind der ro$^e$mer daselbsthin raysen wolten Aber Maximianus in hoffnung das kaiserthumb wider zeerobern das er vormals vnwilligclich verloren het. kom auß der ayno$^e$de Lucanie gein Rom vnnd vermanet auch Dioclecianum durch schriften das er den hingelegten gewalt wider an sich name. des wideret er sich. Wider dise aufru$^o$r ward Seuerus von Galerio gein Rom mit eim heer geschickt. der belegeret Rom. aber er wardt durch veruntreu$^e$ung der ritter die mit Maxencio verstentnus hetten hinderkomen vnd fliehende zu letst zu Rauenna erslagen. vnd Maximianus wer auch schier von seim sun Maxencio erslagen worden. aber er zohe in Galliam zu Constantinum seim tochterman geparende als wer er von seim sun vertriben. vnd vnderstund sich auß ertrachter vrsach Constantinum zeerto$^e$dten. als nw die Frantzosen vnd teu$^e$tschen geslagen vnd ire konig gefangen warden. vnd die argklistigkeit durch Faustam des Maximiani tochter iren gemahel eroffnet wardt do flohe Maximianus gein Massilia. alda lidde er zu letst die straff seiner vbeltat.
Licinius der kaiser auß Dacia oder Tennmarck pirtig wardt von seiner fu$^e$rtreffenlichkeit wegen in ritterlicher vbung vnnd auß alter kuntschaft Galerij von den selben Galerio zu eim teil des kaiserthumb ausgenomen. aber Constantinus der großmechtig man der herrschung der gantzen werlt begirig beweget einen krieg wider Licinium vnd bestritte ine erstlich in Pannonia. zum andern bey Libalias vnd eroberet Dardaniam Mesiam Macedoniam vnd vnzallich land. vnd Licinius ward zu letst mit streit zu wasser vnd land vberwunden vnd darnach erslagen. nach den xv. iar seiner herrschung vnd nach dem. lx. seins alters. Er was ein geitzig vnnd vnkeu$^e$sch mensch vnd ein feind der kunst. die hieß er auß vnmassiger vnkundenheit ein gift vnd offenbarn seu$^e$chen.
Maxencius wardt zu Rom (als Constantinus nach absterben seins vaters Constancij in Brittannia zu kaiser erkorn wardt) ein kaiser genannt. dann die des rats zu Rom nenneten Maxencium des Maximiani sun. der nit vert von Rom in eim offen dorff wonet als einen merer des reichs. Diser was gar ein grawsam man vnd grimmiger verfolger der cristen vnd auch ein liebhaber der schrift. vnder andern wercken seiner grawsamkeit het er großen lust in der schwartzen kunst. In dem. v. iar des kaiserthumbs Constantini beweget er einen krieg wider Maxencium erslu$^o$g ime vil volcks vnd vberwunde ine zu letst zu Rom. vnd wiewol diser Maxencius zu betrieglichkeit seiner feind zu Rom vber die Tiber ein fellprugken gemacht het. ye doch gieng er auff ein zeit in vergessenheit seiner argklistigkeit vor schmertzen vber die selben prugken. fiel in die Tiber vnd ertrancke mit großer anzal seiner diener.